بندانگشتی|اوروپانین ایچی و سطحینده کی بوز اؤرتولو اوقیانوسموشتری نین بو آیینا آستروبیولوقلارین ماراغی سون ایللر داها دا آرتمیش‌دیر. 1996-جی ایلده ژوپیتر گزَگنینی آراشدیرماق اۆچون گؤندریلن قالیلئو اوزای گمی‌سی(فضا سفینه سی) اوروپانین آرخا طرفی‌نین گؤرونتوسونو یئره گؤندرمیشدی. بو شکیلده بوزلا اؤرتولو اوقیانوسون اولدوغو آیدین گؤرونوردو. باخمایا‌راق کی، اوروپانین اوزونده حرارت یئردکی یاشام فورماسی اۆچون چوخ آشاغی‌دیر، آستروبیولوق‌لار همین اوقیانوسون جان‌لی‌لار اۆچون یاشاماق ائوی اولا بیلَجگینی سؤیلییرلر. یئرین اؤزونده بعضن جانلی‌لارین ائله اکوسیستم‌لرینی آشکار ائدیرلر کی، یاشامین یالنیز یئرده مۆمکون اولماسینی بیر داها شوبهه آلتینا آلیر. اؤرنک اۆچون، یئرین چوخ درین قات‌لاریندا، سوخورلاردا یالنیز سیلیسیوم المنتی (عنصر) ایله غذا یئیین و گلیشَن باکتریلر تاپمیش‌لار. بورادا دوروم ائله‌دیر کی، بیزه بللی اولان جانلینین وارلیغی بو سوخورلاردا غیر مۆمکون‌دور. باشقا بیر اؤرنک، وولکانلیقلار بعضی حال‌لاردا وولکان‌لارین کراترلرین‌دن(باتمیش یئرلری) گؤتورولموش نومونه‌لرده باکتریلرین اولدوغونو کشف ائدیرلر، رادیو اکتیو رئاکتورلاریندا، چوخ یوخاری تشعشوعون اولماسینا باخمایا‌راق، بعضی باکتریلرین یاشادیغینی معین ائتمیش‌لر. ایندی ناسا کالیفورنیا داغ‌لاریندا، آمئس آراشدیرما مرکزینه اؤزل آستروبیولوگی قورومو تاسیس ائتمیش‌دیر. ناسا-نین باشقا 11 قوروملاری ایله سیخ امکداش‌لیق ائدن بو اینستیتوتون عالیم‌لری بو یئنی ساحه نی گلیشدیرمک فیکرینده‌دیرلر.